Jakob von Kaulbars

Jakob von Kaulbars (17. juuni 1659 – 16. juuli 1705) oli Rootsi sõjaväelane (ooberstleitnant), kes osales Põhjasõjas, juhatades Saaremaa maatragunieskadroni. 

 Elulugu 
Jakob von Kaulbars sündis 17. juunil 1659 (osades allikates on 11. november 1661). Tema vanemad olid Johan von Kaulbars ja Beata Leuhusen.

1670. aastatel alustas ta õpinguid Uppsalas. 1683. aastal oli ta Riia kuberneri rügemendis leitnant ning 1690. aastal sama väeüksuse kortermeister. 1696. aastal ülendati ta kapteniks. Ta kuulus oma kompaniiga Riia garnisoni. 

Põhjasõja algul, 1702. aasta 20. oktoobril sai ta ooberstleitnandina Saaremaa maatragunieskadroni juhiks.

Jakob von Kaulbars hukkus 16. juulil 1705 Gemauerthofi lahingus.

 Isiklikku 
Jakob von Kaulbars abiellus Juliana Margareta Wrangel af Ludenhoffiga, nad said kolm last: Herman Johan, Helmich Erik ja Jakob Julius von Kaulbars.

Tema vend Arvid Johann von Kaulbars võitles samuti Põhjasõjas ning langes 1709. aastal Ukrainas vangi. Tema vangipõlv möödus Venemaal ja ta suri Liivimaal 1722. aastal. 

 Viited 

Jakob
Kategooria:Rootsi sõjaväelased
Kategooria:Rootsi ooberstleitnandid
Kategooria:Põhjasõja Rootsi sõjaväelased
Kategooria:Surnud 1705
Kategooria:Sündinud 1659